
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 248 

12 Δεκεμβρίου 1997 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 379 
Οργάνωση Γενικής Γραμματείας Πολιτικής Προστασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις άρθρου 14 παρ. 1-3 του Ν. 2344/1995 
«Οργάνωση Πολιτικής Προστασίας και άλλες διατάξεις» 
(ΦΕΚ 212Α'). 

2. Τις διατάξεις των άρθρων 29Α όπως προστέθηκε με 
το άρθρο 27 του Ν. 2081 /1992 (ΦΕΚ 154Α') και του οποίου 
το πρώτο εδάφιο της παραγράφου 2 αντικαταστάθηκε με 
το άρθρο 1 παράγραφος 2α του Ν. 2469/1997 (ΦΕΚ 38Α), 
και 30 παράγραφος 9 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137Α ). 

3. Τις διατάξεις του άρθρου 8 παρ. 2 του Ν. 2026/1992 
«Ρύθμιση θεμάτων Οργάνωσης ... και άλλες διατάξεις» 
(ΦΕΚ 43Α'). 

4. Τις διατάξεις του άρθρου 22 παρ. ΙτουΝ. 1735/1987 
«Προσλήψεις στο δημόσιο τομέα ... και άλλες διατάξεις» 
(ΦΕΚ 195Α'). 

5. Τις διατάξεις του Π.Δ. 373/1995 «Συγχώνευση των υ¬ 
πουργείων Προεδρίας της Κυβέρνησης και Εσωτερι¬ 
κών...» (ΦΕΚ 201Α'). 

6. Την αριθ. 1 107147/1239/0006/4.10.1996 (ΦΕΚ 922Β') 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

7. Το γεγονός ότι από τις ρυθμίσειςτου διατάγματος αυ¬ 
τού προκαλείται δαπάνη σε βάρος του κρατικού προϋπο¬ 
λογισμού ύψους σαράντα πέντε εκατομμυρίων 
(45.000.000) κατά το τρέχον οικονομικό έτος και εβδομή¬ 
ντα οκτώ εκατομμύρια (78.000.000) δραχμές περίπου για 
καθένα από τα επόμενα έτη. Η ανωτέρω δαπάνη καλύ¬ 
πτεται με τροποποίηση του Κρατικού Προϋπολογισμού 
και συγκεκριμένα με ισόποση αυξομείωσή του για την ο¬ 
ποία έχει εκδοθεί η απόφαση αριθμ. 2044531/19.6.1997 
του Υπουργού Οικονομικών. 

8. Την αριθ. 483/1997 γνωμοδότηση του Συμβουλίου 
της Επικράτειας, μετά πρόταση του Υπουργού Εσωτερι¬ 
κών, Δημόσιας Διοίκησης και Αποκέντρωσης και του Υφυ¬ 
πουργού Οικονομικών, αποφασίζουμε: 


ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣ 

Άρθρο 1 
Αποστολή 

Η Γενική Γραμματεία Πολιτικής Προστασίας αποστολή 
έχει τη μελέτη, το σχεδίασμά, την οργάνωση και το συντο¬ 
νισμό της πολιτικής της χώρας σε θέματα ενημέρωσης του 
κοινού, πρόληψης και αντιμετώπισης των φυσικών ή τε¬ 
χνολογικών ή άλλων καταστροφών και γενικά το συντονι¬ 
σμό των ενεργειών του δημοσίου και ιδιωτικού δυναμικού 
και την εξασφάλιση της απαραίτητης ετοιμότητας της χώ¬ 
ρας στην αντιμετώπιση των καταστροφών αυτών. 

Άρθρο 2 
Διάρθρωση 

1. Η Γενική Γραμματεία Πολιτικής Προστασίας διαρ¬ 
θρώνεται ως εξής: 

α) Γ ραφείο Γενικού Γραμματέα 

β) Διεύθυνση Σχεδιασμού Πολιτικής Προστασίας και Α¬ 
ντιμετώπισης Καταστροφών 

γ) Διεύθυνση Πρόληψης Καταστροφών 

δ) Τμήμα Γραμματειακής Υποστήριξης 

ε) Κέντρο Επιχειρήσεων Πολιτικής Προστασίας, υπα¬ 
γόμενο απ’ ευθείας στο Γενικό Γραμματέα Πολιτικής 
Προστασίας. 

2. Στη Γενική Γραμματεία Πολιτικής Προστασίας λει¬ 
τουργεί το Επιστημονικό Συμβούλιο Πολιτικής Προστα¬ 
σίας που διέπεται από τις διατάξεις του άρθρου 5 του Ν. 
2344/1995. 

Άρθρο 3 

Α) Γ ραφείο Γ ενικού Γ ραμματέα 

Το Γραφείο του Γενικού Γραμματέα Πολιτικής Προστα¬ 
σίας επικουρεί το Γ ενικό Γ ραμματέα στην άσκησητων κα¬ 
θηκόντων του, έχει την επιμέλεια της αλληλογραφίας και 
της τήρησης των σχετικών αρχείων και στοιχείων, οργα¬ 
νώνει την επικοινωνία του με τις υπηρεσίες και τους πολί¬ 
τες και μελετά ειδικά θέματα σχετικά με το αντικείμενο 
της αρμοδιότητάςτου. 

Β) Κέντρο Επιχειρήσεων Πολιτικής Προστασίας 

Το Κέντρο Επιχειρήσεων Πολιτικής Προστασίας έχει τις 
εξής αρμοδιότητες: 

1. Κατεύθυνση και συντονισμό του έργου της πολιτικής 
προστασίας κατά τη διάρκεια της καταστροφής. 

2. Διάθεση του απαραίτητου ανθρώπινου δυναμικού και 
των μέσων για την αντιμετώπιση γενικών ή τοπικών χερ¬ 
σαίων ή θαλασσίων μεγάλης έκτασης καταστροφών κα¬ 
θώς και αεροπορικών ατυχημάτων. 

3. Τήρηση στοιχείων της υλικοτεχνικής υποδομής και 
του ανθρώπινου δυναμικού πολιτικής προστασίας. 

4. Επιβεβαίωση εφαρμογής των προβλεπομένων σχε¬ 
δίων πολιτικής προστασίας από τις Νομαρχιακές Αυτοδι¬ 
οικήσεις και τους λοιπούς φορείς. 

5. Συνεργασία με τις Διευθύνσεις Σχεδιασμού Πολιτι¬ 
κής Προστασίας και Αντιμετώπισης Καταστροφών και 
Πρόληψης Καταστροφών για κάθε θέμα της αρμοδιότη- 
τάςτους. 

Άρθρο 4 

Διεύθυνση Σχεδιασμού Πολιτικής Προστασίας 
και Αντιμετώπισης Καταστροφών 
Διάρθρωση - Αρμοδιότητες 

1. Η Διεύθυνση Σχεδιασμού Πολιτικής Προστασίας και 
Αντιμετώπισης Καταστροφών συγκροτείται από τα παρα¬ 
κάτω δύο (2) τμήματα: 

α) Τμήμα Σχεδίων και Ασκήσεων 

β) Τμήμα Εξασφάλισης Ετοιμότητας Δυνάμεων και Α¬ 
ξιολόγησης Απαιτήσεων. 

2. Η Διεύθυνση Σχεδιασμού Πολιτικής Προστασίας και 
Αντιμετώπισης Καταστροφών είναι αρμόδια για την κα¬ 
τάρτιση, σε συνεργασία με τους αρμόδιους φορείς, σχε¬ 
δίων πολιτικής προστασίας, την καταγραφή δυνάμεων 
της πολιτικής προστασίας, την κήρυξη σε κατάσταση έ¬ 
κτακτης ανάγκης και την κατάρτιση του ετήσιου προ¬ 
γράμματος προμηθειών. 

Οι αρμοδιότητες αυτές κατανέμονται μεταξύ των τμη¬ 
μάτων ως εξής: 

α) Τμήμα Σχεδίων και Ασκήσεων. 

Το Τμήμα έχει τις εξής αρμοδιότητες: 

1. Εκπόνηση σχεδίων για την πρόληψη και αντιμετώπιση 
των κάθε είδους καταστροφών για ολόκληρη τη χώρα, σε 
συνεργασία με τα αρμόδια Υπουργεία και τους λοιπούς 
φορείς, και τήρηση αρχείου όλων των σχεδίων πολιτικής 
προστασίας, με βάση τις εκάστοτε δυνατότητες της χώ¬ 
ρας σε τεχνολογική υποδομή και ανθρώπινο δυναμικό. 

2. Εκπόνηση και φροντίδα για την υλοποίηση προγραμ¬ 
μάτων ασκήσεων πρόληψης και αντιμετώπισης κατα¬ 
στροφών. 

3. Αξιολόγηση των ασκήσεων και εισήγηση μέτρων για 
τη βελτίωσή τους. 

4. Τήρηση στατιστικών στοιχείων ανά κατηγορία και εί¬ 
δος καταστροφών και ανάλυση στοιχείων. 

5. Χαρτογράφηση του ελλαδικού χώρου και εγγύς γει¬ 
τονικού χώρου από πλευράς κινδύνων καταστροφών. 

6. Διατήρηση κέντρου τεκμηρίωσης σε ζητήματα πολι¬ 
τικής προστασίας. 

β) Τμήμα Εξασφάλισης Ετοιμότητας Δυνάμεων και Α¬ 
ξιολόγησης Απαιτήσεων 

Το Τμήμα έχει τις εξής αρμοδιότητες: 

1. Τήρηση στοιχείων για την κατάρτιση των κυρίων υλι¬ 
κών και μέσων πολιτικής προστασίας καιπαρακολούθηση 
της συντήρησής τους για τη δυνατότητα άμεσης διάθε¬ 
σής τους. 

2. Καταγραφή των δυνάμεων πολιτικής προστασίας της 
χώρας και εισήγηση για την κατανομή και την αξιοποίησή 
τους. 

3. Έκδοση της απόφασης για το χαρακτηρισμό των κα¬ 
ταστροφών. 


4. Έκδοση της απόφασης για την κινητοποίηση της πο¬ 
λιτικής προστασίας. 

5. Αξιολόγηση των παντοειδών απαιτήσεων σε υλικά, 
μέσα και ανθρώπινο δυναμικό. 

6. Κατάρτιση σε συνεργασία με τους συναρμόδιους 
κρατικούς φορείς, του ετησίου προγράμματος προμηθει¬ 
ών όλων των μηχανικών μέσων και άλλων υλικών, που εί¬ 
ναι αναγκαία για την πολιτική προστασία της χώρας. 

7. Συνεργασία με το Κέντρο Επιχειρήσεων Πολιτικής 
Προστασίας για κάθε θέμα που αφορά στην ετοιμότητα 
του ανθρώπινου δυναμικού και των υλικών και μέσων για 
την επιτυχή αντιμετώπιση των παντοειδών καταστροφών. 

Άρθρο 5 

Διεύθυνση Πρόληψης Καταστροφών 
Διάρθρωση - Αρμοδιότητες 

1. Η Διεύθυνση Πρόληψης Καταστροφών συγκροτείται 
από τα παρακάτω δύο (2) τμήματα: 

α) Τμήμα Εφαρμοσμένης Έρευνας Κανονισμού Προ¬ 
διαγραφών 

β) Τμήμα Ενημέρωσης Πολιτών και Διεθνούς Συνεργα¬ 
σίας 

2. Η Διεύθυνση Πρόληψης Καταστροφών είναι αρμόδια 
για την σύνταξη των κανονισμών για την πρόληψη των φυ¬ 
σικών, τεχνολογικών ή άλλων καταστροφών, την ενημέ¬ 
ρωση των πολιτών, την προώθηση των σχέσεων της χώ¬ 
ρας στον τομέα της πολιτικής προστασίας με τους αρμό¬ 
διους διεθνείς οργανισμούς και την πρόταση και 
υλοποίηση προγραμμάτων εκπαίδευσης σε θέματα πολι¬ 
τικής προστασίας. 

Οι αρμοδιότητες αυτές κατανέμονται μεταξύ των τμη¬ 
μάτων ως εξής: 

α) Τμήμα Εφαρμοσμένης Έρευνας Κανονισμών και 
Προδιαγραφών 

Το Τμήμα έχει τις εξής αρμοδιότητες: 

1. Σύνταξη σε συνεργασία με τους αρμόδιους φορείς, 
των κανονισμών για τις προδιαγραφές για την πρόληψη 
των φυσικών, τεχνολογικών ή άλλων καταστροφών. 

2. Έγκριση και εισήγηση για την χρηματοδότηση προ¬ 
γραμμάτων εφαρμοσμένης έρευνας ή μελετών για την 
πολιτική προστασία. 

3. Μέριμνα για τη λειτουργία του Επιστημονικού Συμ¬ 
βουλίου Πολιτικής Προστασίας. 

β) Τμήμα Ενημέρωσης Πολιτών και Διεθνούς Συνεργα¬ 
σίας 

Το Τμήμα έχει τις εξής αρμοδιότητες: 

1. Κατάρτιση σε συνεργασία με τους αρμόδιους κρατι¬ 
κούς φορείς του έργου της πληροφόρησης και ευαισθη- 
τοποίησης των πολιτών στον τομέα της πολιτικής προ¬ 
στασίας, καθώς και της εθελοντικής συμμετοχής και προ¬ 
σφοράς. 

2. Μέριμνα για την έγκαιρη ενημέρωση των πολιτών επί 
γνωστσποιουμένων επερχομένων καταστροφών. 

3. Οργάνωση εθελοντικής συμμετοχής των πολιτών σε 
ομάδες άμεσης επέμβασης. 

4. Οργάνωση σεμιναρίων, διαλέξεων και συζητήσεων. 

5. Πρόταση εκπαιδευτικών προγραμμάτων στην πρω¬ 
τοβάθμια και δευτεροβάθμια εκπαίδευση και η ενίσχυση 
μεταπτυχιακών προγραμμάτων σπουδών στα ΑΕΙ και ΤΕΙ 
για την πολιτική προστασία της χώρας. 

6. Προώθηση της σχέσης της χώρας στο τομέα της πο¬ 
λιτικής προστασίας με τους αρμόδιους διεθνείς οργανι¬ 
σμούς και αντίστοιχους φορείς άλλων χωρών. 

7. Συντονισμό και παροχή επιστημονικής ή υλικής βοή¬ 
θειας σε ξένες χώρες οι οποίες πλήττονται από κατα¬ 
στροφές. 

8. Αξιοποίηση επιστημονικής ή υλικής βοήθειας ξένων 
χωρών που έχουν πληγεί από καταστροφές. 

Άρθρο 6 

Τμήμα Γ ραμματειακής Υποστήριξης 

Στις αρμοδιότητες του τμήματος αυτού ανήκουν: 

1. Η τήρηση γενικού πρωτοκόλλου εισερχόμενης και ε- 
ξερχόμενης αλληλογραφίας. 

2. Η διακίνηση της αλληλογραφίας, η δακτυλογράφηση 
ή επεξεργασία κειμένων μέσω Η/Υ και η αναπαραγωγή εγ¬ 
γράφων και εντύπων. 

3. Η βεβαίωση της ακρίβειας των αντιγράφων, φωτοαντι¬ 
γράφων ή φωτοτυπιών οποιωνδήποτε εγγράφων και γενι¬ 
κά δικαιολογητικών, ύστερα από αντιπαραβολή τους με το 
επιδεικνυόμενο σχετικό πρωτότυπο ή ακριβές αντίγραφο. 

4. Η βεβαίωση του γνησίου της υπογραφής των μελών 
του προσωπικού. 

Άρθρο 7 

Σύσταση θέσεων - Στελέχωση 

1. Στη Γενική Γραμματεία Πολιτικής Προστασίας συνι- 
στώνται οι ακόλουθες θέσεις: 

Τρεις (3) θέσεις διοικητικών υπαλλήλων του άρθρου 30 
παρ. 9του Ν. 1558/1985. 

2. Στη Γενική Γ ραμματεία Πολιτικής Προστασίας συνι- 
στώνται επίσης οι ακόλουθες θέσεις προσωπικού. 

I. Μόνιμο Προσωπικό 

α) θέσεις 12 κατηγορίας ΠΕ, οι οποίες κατανέμονται ως 


ακολούθως: 

• Φυσικών (Γεωφυσικών) θέση 1 

• Μαθηματικών θέση 1 

• Μετερεωλόγων θέση 1 

• Δασολόγων θέση 1 

• Ψυχολόγων θέση 1 

• Κοινωνιολόγων θέση 1 

• Πολιτικών Μηχανικών θέσεις 2 

• Ηλεκ/γων - Μηχ/γων Μηχανικών θέση 1 

• Πληροφορικής θέσεις 2 

• Χημικών Μηχανικών θέση 1 

β) Κλάδος ΤΕ Φωτογραφίας θέση 1 

γ) Κλάδος ΥΕ Προσωπικού Καθαριότητας θέσεις 2 
δ) Κλάδου ΤΕ Τεχν. Εφαρμογών θέση 1 

ε) Κλάδου ΤΕ Πληροφορικής θέση 1 

στ) Κλάδου ΔΕ Οδηγών θέση 1 

ζ) Κλάδου ΔΕ Τεχνικού θέση 1 


Προσόντα διορισμού στις παραπάνω θέσεις μονίμου 
προσωπικού ορίζονται τα κατά περίπτωση προβλεπόμενα 
από το Π.Δ. 194/1988, όπως αυτό κάθε φορά ισχύει. 

Ειδικά για την ειδικότητα Μετεωρολόγων προσόντα 
διορισμού ορίζονται το πτυχίο Φυσικού ή Μαθηματικού 
Τμήματος ΑΕΙ της ημεδαπής ή ισότιμο αντίστοιχης 
Ειδικότητας σχολών αλλοδαπής ή επιπλέον μεταπτυχια¬ 
κός τίτλος σπουδών ειδικότητας μετεωρολογίας ή πτυχίο 
της Σχολής Μετεωρολογίας που λειτουργεί στο Υπουρ¬ 
γείο Εθνικής Άμυνας. 

II. Προσωπικό με σχέση εργασίας ιδιωτικού δικαίου: 

- πέντε (5) θέσεις ειδικού επιστημονικού προσωπικού 
με εξειδίκευση σε θέματα πολιτικής προστασίας (παρ. 1 γ 
άρθρο 5 Ν. 2344/1995). Η απαιτούμενη επιστημονική ε- 
ξειδίκευση αποδεικνύεται σύμφωνα με τις διατάξεις της 


παρ. 2 του άρθρου 25 του Ν. 1943/1991, όπως αυτές ι¬ 
σχύουν κάθε φορά. 

3. Η συμπληρωματική στελέχωση της Γενικής Γραμ¬ 
ματείας Πολιτικής Προστασίας γίνεται με μετακίνηση 
προσωπικού που υπηρετεί στο Υπουργείο Εσωτερικών, 
Δημόσιας Διοίκησης και Αποκέντρωσης. Το προσωπικό 
αυτό εξακολουθεί να υπάγεται στα Υπηρεσιακά και 
Πειθαρχικά Συμβούλια του εν λόγω Υπουργείου. 

4. Το Κέντρο Επιχειρήσεων μπορεί να επανδρώνεται και 
με πεπειραμένους απόστρατους Αξιωματικούς των Ενό¬ 
πλων Δυνάμεων, της Ελληνικής Αστυνομίας, του Λιμενικού 
Σώματος και του Πυροσβεστικού Σώματος, οι οποίοι ανα¬ 
καλούνται στην ενέργεια, σύμφωνα με τις κείμενες διατά¬ 
ξεις και διατίθενται στη Γενική Γραμματεία Πολιτικής Προ¬ 
στασίας, με αποφάσειςτων οικείων Υπουργών, μετά από ει¬ 
σήγηση του Γενικού Γραμματέα Πολιπκής Προστασίας. 

Άρθρο 8 

Προϊστάμενοι Οργανικών Μονάδων 

1. Στις Διευθύνσεις (α) του Σχεδιασμού Πολιτικής 
Προστασίας και Αντιμετώπισης Καταστροφών και (β) 
Πρόληψης Καταστροφών καθώς και στα Τμήματα αυτών 
προΐστανται μόνιμοι υπάλληλοι κατηγορίας ΠΕ των κλά¬ 
δων που αναφέρονται στην παράγραφο 2.1. (α) του άρ¬ 
θρου 7 του παρόντος. 

Σε περίπτωση που δεν υπάρχουν υπάλληλοι των κλά¬ 
δων αυτών ή που δεν συγκεντρώνουντις απαιτούμενες α¬ 
πό το άρθρο 36 του Ν. 21 90/1994 προϋποθέσεις για την ε¬ 
πιλογή τους ως προϊσταμένων, στις παραπάνω υπηρε¬ 
σιακές μονάδες προΐστανται υπάλληλοι ΠΕ αντιστοίχων 
ειδικοτήτων ή υπάλληλοι κλάδων ΠΕ Διοικητικού - 
Οικονομικού, του Υπουργείου. 

2. Στο Τμήμα Γραμματειακής Υποστήριξης πρόίσταται 
υπάλληλος κλάδου ΤΕ ή ΔΕ Διοικητικού - Λογιστικού του 
Υπουργείου. 

3. Στο Κέντρο Επιχειρήσεων Πολιτικής Προστασίας 
προΐσταται ένας (1) έκτων ανακαλουμένων στην ενέργεια 
Αξιωματικών του άρθρου 7 παράγραφος 4. 

Άρθρο 9 

Τελικές Διατάξεις 

1. Η Διοικητική και Οικονομική εξυπηρέτηση των υπη- 
ρεσιώντης Γ.Γ. Πολιτικής Προστασίας ανήκει στις οικείες 
κατά λόγο αρμοδιότητας υπηρεσίες Διοικητικής Υποστή¬ 
ριξης του Υπουργείου Εσωτερικών Δημόσιας Διοίκησης 
και Αποκέντρωσης. 

2. Η Γενική Γραμματεία Πολιτικής Προστασίας επικου- 
ρείται στο έργο της και από τις ακόλουθες υπηρεσίες που 
λειτουργούν στο ίδιο Υπουργείο: 

α) Γραφείο Νομικού Συμβούλου 

β) Υπηρεσία Επιτρόπου Ελεγκτικού Συνεδρίου 

γ) Υπηρεσία Δημοσιονομικού Ελέγχου 

δ) Υπηρεσία Στατιστικής 

Στον Υπουργό Εσωτερικών, Δημόσιας Διοίκησης και Α¬ 
ποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 10 Δεκεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ | 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188,1ος όρ. - Τ.Κ 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ 18531 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το; 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















